नई दिल्ली। कर्नाटक की सत्ता में वापसी के लिए जोर लगा रही भारतीय जनता पार्टी (भाजपा) ने अब चुनाव प्रचार में पूरी ताकत झोंक दी है। मंगलवार से प्रधानमंत्री नरेंद्र मोदी ने भी कर्नाटक में चुनाव प्रचार शुरू कर दिया। महज 5 दिन में पीएम मोदी यहां 15 चुनावी रैलियों को संबोधित करेंगे। चामराज नगर में आयोजित अपनी पहली चुनावी रैली में प्रधानमंत्री मोदी ने कांग्रेस अध्यक्ष राहुल गांधी पर जमकर हमला बोला। राहुल गांधी को घेरते हुए पीएम मोदी ने उनकी '15 मिनट बोलने' वाली चुनौती पर भी पलटवार किया।